Наталля кажа, што "Міёрскія навіны" чытае з дзяцінства. Яшчэ хадзіла ў малодшыя класы школы, а раёнкай ужо цікавілася. Шукала на старонках выдання знаёмыя твары і імёны. А мінулым летам у жнівеньскім нумары газеты на перадавіцы матэрыял пра хлебаробаў ААТ "Дрыгучы" пачынаў фотаздымак, на якім браты зямлячкі дужыя хлопцы Сяргей і Уладзімір Матэленкі стаяць у полі, а на фоне — камбайн. Гэты асобнік раёнкі, як і многія астатнія, захоўваецца ў сямейным архіве.